**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ**

**НА 43-ТОТО НАРОДНО СЪБРАНИЕ**

**ДО**

**Г-ЖА МЕГЛЕНА КУНЕВА**

**ЗАМЕСТНИК МИНИСТЪР-ПРЕДСЕДАТЕЛ ПО КООРДИНАЦИЯ НА ЕВРОПЕЙСКИТЕ ПОЛИТИКИ И ИНСТИТУЦИОНАЛНИТЕ ВЪПРОСИ**

**ПИТАНЕ**

**От Кристиан Вигенин, народен представител от 1 Благоевградски МИР**

Съгласно чл. 90, ал. 1 от Конституцията на Република България и чл. 94 от ПОДНС отправям питане

**ОТНОСНО:** Инвестиционен план на Европейската комисия.

**Уважаема госпожо Кунева,**

 Eдин от ключовите ангажименти на новия председател на ЕК Жан Клод Юнкер беше представянето на Европейски инвестиционен план на стойност 300 мрд евро, който да стимулира растежа и заетостта в Европейския съюз.

Като вицепремиер по координация на европейските политики Вие имате преки отговорности по подготовката и представянето на българската позиция по характера, инструментите и целите на този план.

.

В тази връзка бих желал да Ви попитам:

1. Представена ли е официална българска позиция по инвестиционния план на ЕК и ако да - как е формирана и кои са основните моменти от нея? Отговарят ли представените от председателя на ЕК виждания на очакванията и нуждите на България?
2. Как ще бъде координирана подготовката на България да оползотвори максимално възможностите, предоставени от плана на ЕК? По какъв начин целите на европейската политика ще бъдат отразени в програмата и политиката на българското правителство за следващите четири години?

**Кристиан Вигенин**

**Народен представител**